Жоба

ҚАЗАҚСТАН РЕСПУБЛИКАСЫНЫҢ ЗАҢЫ

**Қазақстан Республикасының кейбір заңнамалық актілеріне**

**құқық бұзушылық профилактикасы мәселелері бойынша**

**өзгерістер енгізу туралы**

1-бап. Қазақстан Республикасының мынадай заңнамалық актілеріне өзгерістер енгізілсін:

1. 2023 жылғы 20 сәуірдегі Қазақстан Республикасының Әлеуметтік кодексіне:

18-баптың 34-2) тармағы алып тасталсын.

1. «Адамдарды қоғамнан уақытша оқшаулауды қамтамасыз ететін арнаулы мекемелерде, арнаулы үй-жайларда ұстау тәртібі мен шарттары туралы»  
   1999 жылғы 30 наурыздағы Қазақстан Республикасының Заңына:

46-4-баптың 2-тармағы мынадай редакцияда жазылсын:

«2. Белгілі бір тұрғылықты жері және (немесе) жеке басын куәландыратын құжаттары жоқ, қабылдау-бөлу орындарында ұсталушы адамдар күзетпен ұсталатындар және уақытша ұстау изоляторындағылар үшін белгіленген нормалар бойынша тамақпен қамтамасыз етіледі.

Егер ұсталушы адаммен бірге балалар болса, олар сот шешімі бойынша бөлек камераға бірге орналастырылуы және Қазақстан Республикасының Бюджет кодексінде көзделген тәртіппен айқындалатын тамақтану нормалары бойынша тамақпен қамтамасыз етілуі мүмкін.».

1. «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасының Заңына:
2. 27-баптың 1-тармағының 29) тармақшасы мынадай редакцияда жазылсын:

«29) «Құқық бұзушылық профилактикасы туралы» Қазақстан Республикасының Заңына сәйкес көмек көрсету жөніндегі ұйымдарды құрады;»;

2) 31-баптың 1-тармағының 26) тармақшасы мынадай редакцияда жазылсын:

«26) «Құқық бұзушылық профилактикасы туралы» Қазақстан Республикасының Заңына сәйкес көмек көрсету жөніндегі ұйымдарды құрады.».

1. «Қазақстан Республикасындағы баланың құқықтары туралы»  
   2002 жылғы 8 тамыздағы Қазақстан Республикасының Заңына:

30-баптың 1-тармағының он екінші бөлігі мынадай редакцияда жазылсын:

«Құқық бұзушылық профилактикасы туралы» Қазақстан Республикасының Заңына сәйкес құрылған көмек көрсету жөніндегі ұйымдарға әлеуметтік бейімсіздікке және әлеуметтік депривацияға алып келген қатыгездікпен қарау салдарынан арнаулы әлеуметтік қызметтерге мұқтаж балалар қабылданады.».

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

**Президенті**